CELEX: 62010FN0113
Language: el
Date: 2010-11-02 00:00:00
Title: Υπόθεση F-113/10: Προσφυγή-αγωγή της 2ας Νοεμβρίου 2010 — ΑΤ κατά EACEA

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/35
            
         Προσφυγή-αγωγή της 2ας Νοεμβρίου 2010 — ΑΤ κατά EACEA
   (Υπόθεση F-113/10)
   2011/C 72/56
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΑΤ (εκπρόσωποι: S. Rodrigues, A. Blot και C. Bernard-Glanz, δικηγόροι)
   
      Καθού-εναγόμενος: Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA)
   
      Αντικείμενο και περιγραφή της διαφοράς
   
   Πρώτον, αίτημα ακυρώσεως της εκθέσεως αξιολογήσεως της σταδιοδρομίας του προσφεύγοντος-ενάγοντος για την περίοδο από 1 Ιουνίου έως 31 Δεκεμβρίου 2008, δεύτερον, αίτημα ακυρώσεως της αποφάσεως της ΑΑΣΣ περί πρόωρης καταγγελίας της συμβάσεως εργασίας ορισμένου χρόνου του προσφεύγοντος-ενάγοντος και, τρίτον, αιτήματα αποκαταστάσεως της ζημίας την οποία υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την ΕΑΣ 2008 του προσφεύγοντος-ενάγοντος όπως αυτή εγκρίθηκε με απόφαση της ΑΑΣΣ της 29ης Οκτωβρίου 2009·
            
         
               —
            
            
               να ακυρώσει την απόφαση της ΑΑΣΣ της 12ης Φεβρουαρίου 2010, με την οποία καταγγέλθηκε η σύμβαση προσλήψεως του προσφεύγοντος-ενάγοντος· και, εν ανάγκη,
            
         
               —
            
            
               να ακυρώσει την απόφαση της ΑΑΣΣ περί απορρίψεως των διοικητικών ενστάσεων τις οποίες υπέβαλε ο προσφεύγων-ενάγων κατά της ΕΑΣ 2008 και της αποφάσεως περί καταγγελίας της συμβάσεως· να καταδικάσει τον EACEA στην καταβολή ποσού που δεν μπορεί να είναι κατώτερο του μισθού του προσφεύγοντος-ενάγοντος (και όλων των απολαβών που προβλέπονται από το ΚΛΠ), υπολογιζομένου από τις 12 Φεβρουαρίου 2010, ημερομηνία παύσεως της ασκήσεως των καθηκόντων του, και έως την ημερομηνία της επανεντάξεώς του στο προσωπικό του Οργανισμού κατόπιν της ακυρώσεως της αποφάσεως περί καταγγελίας της συμβάσεώς του, προς αποκατάσταση της επαγγελματικής και οικονομικής ζημίας την οποία υπέστη, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί·
            
         
               —
            
            
               να υποχρεώσει τον EACEA να καταβάλει ποσό καθοριζόμενο προσωρινώς και ex aequo et bono σε 10 000 ευρώ, προς αποκατάσταση της υλικής ζημίας, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί·
            
         
               —
            
            
               να υποχρεώσει τον EACEA να καταβάλει ποσό καθοριζόμενο προσωρινώς και ex aequo et bono σε 50 000 ευρώ, προς ικανοποίηση της ηθικής βλάβης, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί·
            
         
               —
            
            
               εν πάση περιπτώσει, να υποχρεώσει τον EACEA να καταβάλει ποσό καθοριζόμενο προσωρινώς και ex aequo et bono σε 10 000 ευρώ, προς αποκατάσταση της ζημίας που υπέστη ο προσφεύγων-ενάγων λόγω της υπερβάσεως της εύλογης προθεσμίας για την κατάρτιση της ΕΑΣ 2008, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί·
            
         
               —
            
            
               να καταδικάσει τον EACEA στα δικαστικά έξοδα.